cyanic-selkie/wikianc huggingface dataset:
জো কিরি
জোসেফ ডেভিড কিরি (জন্ম এপ্রিল ২৪, ১৯৯২) হলেন একজন মার্কিন অভিনেতা এবং সঙ্গীতঙ্গ। তিনি মার্কিন সম্প্রচার ভিত্তিক প্রতিষ্ঠান "নেটফ্লিক্স"-এর কল্পবিজ্ঞান দৃশ্যকাব্যসমৃদ্ধ ধারাবাহিক "স্ট্রেঞ্জার থিংস"-এ তার ভূমিকা "স্টিভ হ্যারিংটন" হিসেবে অভিনয় করার জন্য বিশেষভাবে পরিচিত।
কর্মজীবন
ডেপল বিশ্ববিদ্যালয় থেকে স্নাতক শেষ করার পর, কিরি একশ'রও বেশি অভিনয়ের পরীক্ষা দেন। জনপ্রিয় মার্কিন কল্পবিজ্ঞান দৃশ্যকাব্যের ধারাবাহিক "স্ট্রেঞ্জার থিংস"-এ তার সাফল্যমন্ডিত ভূমিকাটির পূর্বে, কিরি কেএফসি, ডমিনোস এবং আমিবো'র মত জনপ্রিয় প্রতিষ্ঠানের বিজ্ঞাপনে হাজির হন, এছাড়াও তিনি এম্পায়ার এবং শিকাগো ফায়্যার-এর মত জনপ্রিয় মার্কিন ধারাবাহিক সমূহে অভিনয় করেছেন। তার প্রথম কোন পূর্ণদৈর্ঘ্য চলচ্চিত্রে অভিনয় ছিল, শিকাগো ভিত্তিক চলচ্চিত্র নির্মাতা স্টেফেন কোন-এর দৃশ্যকাব্যিক চলচ্চিত্র হেনরি গেম্বেল'স বার্থডে পার্টি চলচ্চিত্রে।
২০১৫ সালের শেষের দিকে কিরি, "স্ট্রেঞ্জার থিংস" ধারাবাহিকটিতে অভিনয় করা শুরু করেন। তিনি প্রথমে "জনাথন" নামক ভূমিকাটির জন্য অভিনয়ের পরীক্ষা দিয়েছিলেন, কিন্তু পরবর্তীতে তাকে তার ভূমিকা "স্টিভ" চরিত্রটিতে অভিনয় করার জন্য প্রেরণ করা হয়। "স্ট্রেঞ্জার থিংস" ধারাবাহিকটির দ্বিতীয় সিজনে তাকে আবর্তক ভূমিকার অভিনয়শিল্পী থেকে ধারাবাহিকের নিয়মিত অভিনয় শিল্পীতে উন্নীত করা হয়, যেটি ২০১৭ সালের ২৭শে অক্টোবরে প্রথম দেখানো শুরু হয়।
সঙ্গীত
পূর্বে, কিরি "কুল কুল কুল" নামে গান প্রকাশ করতেন।
কার্জন হল
কার্জন হল বাংলাদেশের রাজধানী ঢাকাতে অবস্থিত একটি ঐতিহাসিক ভবন, যা পুরাকীর্তি হিসেবে স্বীকৃত। এটি নির্মাণ করা হয় ঢাকা কলেজের ব্যবহারের জন্য। বর্তমানে এটি ঢাকা বিশ্ববিদ্যালয়ের বিজ্ঞান ও জীব বিজ্ঞান অণুষদের কিছু শ্রেনীকক্ষ ও পরীক্ষার হল হিসেবে ব্যবহৃত হচ্ছে।
ইতিহাস
ফেব্রুয়ারি ১৯, ১৯০৪ সালে ভারতের তৎকালীন ভাইসরয় ও গভর্নর জেনারেল - লর্ড কার্জন এটির ভিত্তি-প্রস্তর স্থাপন করেন। বঙ্গভঙ্গ ঘোষিত হওয়ার পর প্রাদেশিক রাজধানী হিসেবে ঢাকাকে গড়ে তোলার জন্য রমনা এলাকার যেসব ইমারতের গুরুত্ব বৃদ্ধি পায় কার্জন হল তার মধ্যে অন্যতম। দানী লিখেছেন, 'কার্জন হল নির্মিত হয়েছিল টাউন হল হিসেবে'। কিন্তু শরীফউদ্দীন আহমদ এক প্রবন্ধে দেখিয়েছেন এ ধারণাটি ভুল। এটি নির্মিত হয় ঢাকা কলেজের পাঠাগার হিসেবে। এবং নির্মাণের জন্য অর্থ প্রদান করেন ভাওয়ালের রাজকুমার। ১৯০৪ সালের ঢাকা প্রকাশ লিখেছিল_ "ঢাকা কলেজ নিমতলীতে স্থানান্তরিত হইবে। এই কলেজের সংশ্রবে একটি পাঠাগার নির্মাণের জন্য সুযোগ্য প্রিন্সিপাল ডাক্তার রায় মহাশয় যত্নবান ছিলেন। বড়লাট বাহাদুরের আগমন উপলক্ষে ভাওয়ালের রাজকুমারগণ এ অঞ্চলে লর্ড কার্জন বাহাদুরের নাম চিরস্মরণীয় করিবার নিমিত্তে 'কার্জন হল' নামে একটি সাধারণ পাঠাগার নির্মাণের জন্য দেড় লক্ষ টাকা দান করিয়াছেন।" ১৯১১ সালে বঙ্গভঙ্গ রদ হলে, ঢাকা কলেজের ক্লাস নেয়া হতে থাকে কার্জন হলে। পরবর্তী সময়ে ১৯২১ সালে ঢাকা বিশ্ববিদ্যালয় স্থাপিত হলে কার্জন হল অন্তর্ভুক্ত হয় ঢাকা বিশ্ববিদ্যালয়ের বিজ্ঞান বিভাগের জন্য, যা আজও ব্যবহৃত হচ্ছে।
স্থাপত্য
১৯০৪ সালে ভারতের ভাইসরয় লর্ড জর্জ নাথানিয়েল কার্জন এই হলের ভিত্তিপ্রস্তর স্থাপন করেন এবং তারই নামানুসারে এ ভবনের নাম হয় কার্জন হল। এ ভবনটিতে সংযোজিত হয়েছে ইউরোপ ও মুগল স্থাপত্য রীতির দৃষ্টিনন্দন সংমিশ্রণ; আংশিকভাবে মুসলিম স্থাপত্যরীতিও অনুসরণ করা হয় এতে। ভবনের বহির্পৃষ্ঠে কালচে লাল রঙের ইট ব্যবহার করা হয়েছে। আধুনিক স্থাপত্য বিদ্যা এবং মোগল কাঠামোর সমন্বয়ে তৈরি করা হয়েছে এর খিলান ও গম্বুজগুলো।
ভৌগোলিক অবস্থান
ভৌগোলিক স্থানাঙ্কে কার্জন হলের অবস্থান ।
ভাষা আন্দোলনে ভূমিকা
ভাষা আন্দোলনের ইতিহাসের সাথে কার্জন হল জড়িয়ে আছে। ১৯৪৮ সালে এখানেই ঢাকা বিশ্ববিদ্যালয়ের ছাত্ররা তদানীন্তন পাকিস্তানের রাষ্ট্রভাষা হবে উর্দু এতদসংক্রান্ত জিন্নাহর ঘোষণার প্রতি প্রথম প্রতিবাদ জানিয়েছিল।  ১৯৪৮ সালের ২৪ মার্চ কার্জন হলে অনুষ্ঠিত বিশেষ সমাবর্তনে জিন্নাহ পাকিস্তানের রাষ্ট্রভাষা উর্দু হবে বলে ঘোষণা করলে কার্জন হলে উপস্থিত ছাত্ররা তখনই ‘নো-নো’ বলে প্রতিবাদ করে।
গ্যালারি
ঢাকা বিশ্ববিদ্যালয়ের কার্জন হলের পাশেই ভাষাবিদ ড. মুহম্মদ শহীদুল্লাহর কবর অবস্থিত।
ইফতিকার উদ্দিন তালুকদার পিন্টু
ইফতিকার উদ্দিন তালুকদার পিন্টু একজন বাংলাদেশি রাজনীতিবিদ ও দশম জাতীয় সংসদ সদস্য। ইফতিকার উদ্দিন তালুকদার পিন্টু নেত্রকোণা-৩ আসন থেকে ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
ইফতিকার উদ্দিন তালুকদার পিন্টুর ১০ নভেম্বর ১৯৬৪ সালে নেত্রকোণা জেলায় জন্মগ্রহণ করেন।
রাজনৈতিক ও কর্মজীবন
ইফতিকার উদ্দিন তালুকদার পিন্টু রাজনীতিতে সক্রিয়। কেন্দুয়া উপজেলা পরিষদ নির্বাচনে ৩য় চেয়ারম্যান নির্বাচিত হন এবং তিনি ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে প্রথম বারের মতো সংসদ সদস্য নির্বাচিত হয়েছেন।
নিরঞ্জন বড়ুয়া
'নিরঞ্জন বড়ুয়া' (১৯০৪ - ২৭ সেপ্টেম্বর ১৯৪৩) একজন ব্রিটিশ বিরোধী বিপ্লবী এবং শহীদ। নিরঞ্জন বড়ুয়ার জন্ম চট্টগ্রামে। তিনি দ্বিতীয় বিশ্বযুদ্ধের সময়ে মাদ্রাজে সৈন্যবিভাগে কর্মরত ছিলেন। চতুর্থ মাদ্রাজ কোস্টাল ডিফেন্স ব্যাটারিতে অন্তর্ঘাতমূলক ষড়যন্ত্রে জড়িত থাকার অপরাধে ১৮ এপ্রিল ১৯৪৩ খ্রিষ্টাব্দে তাদের ১২ জন সৈনিককে গ্রেপ্তার করে নিরঞ্জন সহ ৯ জনকে মাদ্রাজ দুর্গে কোর্ট মার্শালে মৃত্যূদণ্ড দেওয়া হয়।
ভয় পেও না
ভয় পেও না হলো অয়ন দে পরিচালিত ২০২২ সালের বাংলা ভাষার লোমহর্ষক চলচ্চিত্র। সংগীত পরিচালনা করেছেন ডাব্বু। প্রধান চরিত্রে রয়েছেন শ্রাবন্তী চট্টোপাধ্যায়, ওম সাহিনি দর্শনা বণিক এবং রাজপুত গাঙ্গুলী।
অম্বিকাগিরি রায়চৌধুরী
অম্বিকাগিরি রায়চৌধুরী (Ambikagiri Raichoudhury; অম্বিকাগিরি রায়চৌধুরী) ছিলেন অসমের খ্যাতমান কবি, গায়ক, শক্তিশালী গদ্য লেখক, দেশ প্রেমীক, সমাজ সেবক ও ভারতের স্বাধীনতা সংগ্রামের অগ্রনী সদস্য। সমগ্র জীবন অসম ও অসমীয়ার জাগরন সঞ্চারের জন্য অশেষ ভূমিকা থাকায় তাকে অসম কেশরী উপাধিতে বিভূষিত করা হয়েছে। ১৯৫০ সনে তিনি অসম সাহিত্য সভার সভাপতি পদে নিযুক্ত হয়েছিলেন। ।
শৈশব
১৮৫৫ সনে বরপেটার বিখ্যাত রায়চৌধুরী পরিবারে অম্বিকাগিরি রায়চৌধুরীর জন্ম হয়। তার পিতার নাম কৃষ্ণরাম রায়চৌধুরী ও মাতার নাম দেবকী দেবী। শৈশবে তিনি বরপেটা প্রাথমিক বিদ্যালয় থেকে শিক্ষা লাভ করে গুয়াহাটি উচ্চ ইংরেজি বিদ্যালয় থেকে অষ্টম শ্রেনী পর্যন্ত শিক্ষা গ্রহণ করে অধ্যয়ন সমাপ্ত করেন। ১৯০৪-০৫ সনে তিনি স্বদেশী আন্দোলন ও সমাজ উন্নয়নমূলক কার্যে যোগদান করেন। ঐ সময়ে কয়েকটি তরুন ছাত্রদের একত্রিত করে ইংরেজ বিরোধী এনার্কিষ্ট দল গঠন করেন। ফলস্বরুপ ইংরেজ সরকার ১৯০৮ সন ১৯১৫ সন পর্যন্ত তাকে বরপেটায় নজরবন্দী করে রাখে।
রাজনৈতিক ও সামাজিক জীবন
বরপেটায় থাকাকালীন সময়ে অম্বিকাগিরি রাজনৈতিক কার্যাবলী পরিহার করে সামাজিক উন্নয়নমূলক ও সাহিত্য-সংস্কৃতিমূলক কার্যে আত্মনিয়োগ করেন। সেসবের ভিতর অন্তর্ভুক্ত ছিল গরিব ছাত্রদের অধ্যয়নের সুবিধার্থে পূজি গঠন করা, স্থানীয় ঢুলীয়া সার্কাসের সংশোধিত রুপ শংকদেব সার্কাস গঠন করা ও অসমের লোকগীত ও বরগীত চর্চার জন্য মানুষদের উৎসাহিত করা। তদুপরি তিনি বরপেটা সামাজিক জীবন থেকে বাংলা যাত্রা নাটকের প্রভাব লোপ করিতে অশেষ ভূমিকা রেখেছেন। ১৯১৫ সনে তিনি ডিব্রুগড় রেল বিভাগে টাইপিষ্ট ও সঙ্গীত শিক্ষক হিসেবে কর্মরত হওয়ার উপরিও তিনি হরেকৃষ্ণ দাসের সহির অসম বান্ধব নামক আলোচনীর সাহিত্য সম্পাদক রুপে কাজ করেন। পরবর্তী সময়ে তিনি সামাজিক ও রাকনৈতিক চিন্তাধারায় চেতনা নামক পুস্তক রচনা করেন। অসহযোগ আন্দোলনের সময় জেলের শাস্তির অভিজ্ঞতায় তিনি ‘তই ভাঙিব লাগিব শিল’, ‘ধর ঝারু ধর ভাই’, ‘কি দেখাবি ভয় কারাগার’ ইত্যাদি বিদ্রোহী গান রচনা করেন যা অন্যান্য স্বাধীনতা সংগ্রামীদের জন্য যথেষ্ট উত্তেজনা প্রদান করে। ১৯৩০ সনের আন্দোলনে অম্বিগিরির পুনরায় কারাবাস হয়। ঐ সময়ে কংগ্রেসের সাংগঠনিক কার্যে তিনি ডিক্টেটর রুপে নিযুক্ত হয়েছিলেন। রাজনৈতিক দিকে তিনি মহাত্মা গান্ধির অণুগামি খাটি দেশপ্রেমী ছিলেন। স্বদেশী কিনক সংস্থা(স্বদেশী ক্রয় সংস্থা) স্থাপন করে তিনি নিজেই মায়াবিনি কেমিকেল ওয়ার্কস নামক বিত্তিয় প্রতিষ্ঠান প্রতিষ্ঠা করে স্থানীয় জনসাধারনকে আত্মনির্ভরশীল হওয়ার জন্য যত্ন করেন তিনি। নিজের মন্তব্য জনসাধারণের সমক্ষে প্রকাশ করার জন্য তিনি ‘’ডেকা-ডেকেরীর বেদ, আহুতি ইত্যাদি পুস্তক রচনা করেন। ১৯৬০ সালে অসমীয়া ভাষা আন্দোলনের সময় অসমীয়া ভাষাকে অসমের সরকারি ভাষা রুপে ঘোষণা করাতে সরকারের ইতঃস্বতঃ থাকায় তিনি অসম সরকারকৃত প্রদান সাহিত্যিক পেঞ্চন বর্জন করেন।
ব্রাজিল জাতীয় অনূর্ধ্ব-১৭ ফুটবল দল
ব্রাজিল জাতীয় অনূর্ধ্ব-১৭ ফুটবল দল, ব্রাজিল অনূর্ধ্ব-১৭ বা সেলেসাও সাব-১৭ নামেও পরিচিত, অনূর্ধ্ব-১৭ পর্যায়ে ফুটবলে ব্রাজিলের প্রতিনিধিত্ব করে। ব্রাজিলের ফুটবলের নিয়ন্ত্রণকারী সংস্থা ব্রাজিলীয় ফুটবল কনফেডারেশন এই দলের নিয়ন্ত্রণ করে। এই দলের প্রধান কোচ কার্লস আমাদেউ। ব্রাজিল অনূর্ধ্ব-১৭ দল দ্বিতীয় সর্বোচ্চ ৩ বারের ফিফা অনূর্ধ্ব-১৭ বিশ্বকাপ বিজয়ী এবং ১২ বারের দক্ষিণ আমেরিকান অ-১৭ চ্যাম্পিয়নশিপ বিজয়ী।
রাসায়নিক প্রতীক
প্রতীক হলো কোনো মৌলের ইংরেজি বা ল্যাটিন নামের সংক্ষিপ্ত প্রকাশ। প্রকৃতিতে প্রাপ্ত সব মৌলিক পদার্থের প্রতীক এক বা দুই অক্ষরের, তবে মানুষ সৃষ্ঠ কিছু মৌলের প্রতীক তিন অক্ষরের। এগুলোকে বলা হয় কৃত্রিম মৌল।
প্রতীকের বামে বা ডানে উপরে বা নিচে কিছু সংখ্যা যোগ করে অতিরিক্ত তথ্য দেওয়া যায়।
যেমন প্রতীকের উপরে বামে মৌলের ভরসংখ্যা বা নিউক্লিয়ন সংখ্যা দেখানো হয় (যেমন, 14N)।
২৯৭
২৯৭ গ্রেগরীয় বর্ষপঞ্জির একটি সাধারণ বছর।
রাসায়নিক প্রতীক
প্রতীকের বামে নিচে সংখ্যা দিয়ে পারমাণবিক সংখ্যা বা প্রোটন সংখ্যা বোঝানো হয়। (যেমন 64Gd) বিভিন্ন বর্ণ যেমন "m" এবং "f" দিয়ে আণবিক আইসোমার বোঝানো যায়। (যেমন 99mTc). কোন মৌলিক বা যৌগিক পদার্থের একটি অণুতে কয়টি পরমাণু আছে তা প্রতীকের ডানে নিচে দেখানো হয় (যেমন N2 বা Fe2O3).
প্রতীক লেখতে কিছু নিয়ম মেনে চলতে হয়।
১.মৌলের ইংরেজি নামের প্রথম অক্ষর দিয়ে প্রতীক লেখতে হয় এবং তা ইংরেজি বর্ণমালার বড় হাতের অক্ষর দিয়ে প্রকাশ করা হয়।
২.দুই বা দুইয়ের অধিক মৌলের ইংরেজি নামের প্রথম অক্ষর একই হয় তবে একটি মৌলকে ইংরেজি নামের প্রথম অক্ষর দিয়ে প্রকাশ করা হয়। অন্যগুলোর ক্ষেত্রে দুই অক্ষরে লেখা হয় নামের প্রথম অক্ষরটি ইংরেজি বর্ণমালার বড় হাতের অক্ষর এবং নামের অন্য একটি অন্য একটি অক্ষর ছোট হাতের অক্ষর দিয়ে লেখা হয় ।
৩.কিছু মৌলের প্রতীক তাঁদের ল্যাটিন নাম থেকে নেওয়া হয়ছে।
আ’আলী শহর
আ’আলী ( عالي  ) বাহরাইনের বৃহত্তম শহরগুলির মধ্যে একটি। এটি উত্তর গভর্নরেটের একটি অংশ, যদিও ২০০১ থেকে ২০১৪ পর্যন্ত এটি কেন্দ্রীয় গভর্নরেটের মধ্যে ছিল । আ'আলি তার প্রাচীন কবরের ঢিবির জন্য বিখ্যাত। বিশেষ করে শহরের কেন্দ্রস্থলে বেশ কিছু বড় কবরের ঢিবি রয়েছে। আ'আলি তার ঐতিহ্যবাহী হস্তশিল্প ও মৃৎশিল্পের জন্যও বিখ্যাত, যা পুরো শহরের বিভিন্ন কুমোরেরা তৈরী করে এবং বুটিক দোকানে থেকে দেখা ও কেনা যায়।
দিলমুন যুগ
বাম|থাম্ব| আ'আলী কবরের ঢিবি। বাম|থাম্ব| ১৯১৮ সালে দিলমুন কবরের ঢিবি। দিলমুন যুগ (৩২০০-৩৩০ খৃ পূ), এ যুগে কবরের ঢিবিগুলির চিহ্ণ এখনও বিদ্যমান। ১৮৮৯ সালের ফেব্রুয়ারিতে ব্রিটিশ অভিযাত্রী জে. থিওডোর বেন্ট এবং তার স্ত্রী মেবেল কিছু ঢিবি খনন করেছিলেন। এরপর বিংশ শতাব্দীতে অনেক বিদেশী প্রত্নতাত্ত্বিক দল এই স্থানটি খনন করে। ব্রিটিশ প্রত্নতাত্ত্বিক আর্নেস্ট ম্যাকের নেতৃত্বে একটি দল খনন করেছিল। তারা অনেক গুরুত্বপূর্ণ নিদর্শ উদ্ধার করেছিল যা আজও লন্ডনের ব্রিটিশ মিউজিয়াম আছে। এটি ২০০০ থেকে ১৫০০ খ্রিস্টপূর্বাব্দের মধ্যে তৈরী অনেক মুর্তি পাওয়া যায়, যার মধ্যে বক্র দেহের সাথে এক নগ্ন মহিলার একটি অস্বাভাবিক মূর্তি আছে। "রিং প্রাচীর দ্বারা বেষ্টিত একটি নতুন কবর পাওয়া যায়, যা বিরল ধরনের সমাধি ঢিবি"। এটি আবিষ্কারের ফলে প্রত্নতাত্ত্বিকগণ বিশ্বাস করেন যে সামাজিক অভিজাতদের জন্য নির্দিষ্ট ঢিবি তৈরি করা হয়েছিল, যা নির্দেশ করে যে প্রারম্ভিক দিলমুন সংস্কৃতিতে একটি শ্রেণী ব্যবস্থা ছিল।
২০ শতকের
জেজি লরিমারের ১৯০৮ সালের পারস্য উপসাগরের গেজেটিয়ার অনুসারে, আ'আলি ছিল মানামা দুর্গের ৬ মাইল দক্ষিণ-পশ্চিমে অবস্থিত একটি উল্লেখযোগ্য গ্রাম। ২০০ ঘর দ্বারা জনবহুল এ বাহরামা শহর গঠিত, এখানে খেজুর বাগানে কাজ করা একজন কৃষক ছিলেন যিনি প্রাথমিকভাবে মৃৎশিল্প-প্রস্তুত করতেন। তার হাত ধরেই মৃৎশিল্প বিকাশ লাভ করে। গ্রামে আনুমানিক ৮,২৫০টি খেজুর গাছ, প্রাণীর মধ্যে ৩৫টি গাধা ও ১০টি গবাদি পশু ছিল। লরিমার আরও উল্লেখ করেছেন যে গ্রামটি দ্বীপের বৃহত্তম তুমুলির স্থান।
ভূগোল
আ'আলি বাহরাইন দ্বীপের মাঝখানে, ইসা টাউনের দক্ষিণে এবং রিফার উত্তরে অবস্থিত। ইংরেজিতে এর নাম ( আরবি : عالي) "উচ্চ" এবং সমুদ্রপৃষ্ঠ থেকে শহরের উচ্চতাকে ঝায়। এটি রাজধানী মানামার প্রায় ১৫ কিমি (৯.৩ মাইল) দক্ষিণ-পশ্চিমে অবস্থিত।
বিতর্ক
ঢিবিগুলি বাহরাইনের রাজনীতিতে বিতর্কের কারণ হয়েছে; জুলাই ২০০৮ সালে, কেন্দ্রীয় গভর্নরেটের মিউনিসিপ্যাল কাউন্সিলের চেয়ারম্যান নিকটবর্তী জংশন নির্মাণের জন্য ৬২টি প্রাচীন কবরের ঢিবি ভেঙে ফেলার আহ্বান জানান। ২০০৯ সালে, ঢিবি ও আ'আলির ইতিহাসের জন্য নিবেদিত একটি জাদুঘর নির্মাণের ঘোষণা করা হয়েছিল।
লবণের ইতিহাস
নুন, যা টেবিল লবণের হিসাবেও পরিচিত বা এর রাসায়নিক সূত্র NaCl দ্বারা ব্যবহৃত হয়, এটি সোডিয়াম এবং ক্লোরাইড আয়ন দ্বারা তৈরি একটি আয়নিক যৌগ। সমস্ত জীবন বেঁচে থাকার জন্য তার রাসায়নিক বৈশিষ্ট্যের উপর নির্ভর করে বিকশিত হয়েছে। এটি খাদ্য সংরক্ষণ থেকে শুরু করে সিজনিং পর্যন্ত হাজার বছর ধরে মানুষ ব্যবহার করে আসছে। খাদ্য সংরক্ষণের জন্য লবণের ক্ষমতা সভ্যতার বিকাশে একটি প্রাথমিক অবদানকারী ছিল। এটি খাবারের মৌসুমী প্রাপ্যতার উপর নির্ভরতা দূরীকরণে সহায়তা করেছিল এবং বড় দূরত্বের মাধ্যমে খাদ্য পরিবহন সম্ভব করেছে। যাইহোক, লবণ পাওয়া প্রায়শই কঠিন ছিল, সুতরাং এটি একটি অত্যন্ত মূল্যবান বাণিজ্য আইটেম ছিল এবং নির্দিষ্ট লোকেরা মুদ্রার এক রূপ হিসাবে বিবেচিত হত। ইতালির সালারিয়া হয়ে অনেকগুলি নুনের রাস্তা ব্রোঞ্জ যুগ দ্বারা প্রতিষ্ঠিত হয়েছিল।
ইতিহাসের সর্বত্রই, লবণের সহজলভ্যতা সভ্যতার জন্য গুরুত্বপূর্ণ। ব্রিটেনে, স্থানের নামের সাথে "-উইচ" প্রত্যয়টির অর্থ এটি একবার স্যান্ডউইচ এবং নরউইচের মতো লবণের উৎস ছিল। নাট্রন উপত্যকা একটি মূল অঞ্চল ছিল যা এর উত্তরে মিশরীয় সাম্রাজ্যকে সমর্থন করেছিল, কারণ এটি এটিকে এক ধরনের নুন সরবরাহ করেছিল যা এর নাম ন্যাট্রোন নামে ডাকা হয়েছিল। আজ, লবণ প্রায় সর্বজনীন অ্যাক্সেসযোগ্য, তুলনামূলকভাবে সস্তা এবং প্রায়শই আয়োডিনযুক্ত।
লবণ উৎপাদন
একটি 'জাউথুইজে', অর্থাৎ লবণ তৈরির জন্য ব্যবহৃত সামান্য লবণ-বাড়ি। এর মধ্যে অনেকগুলি কাঠামো নেদারল্যান্ডসের টোভেন্তে টপক্কেলোর কাছে পাওয়া যায়।
শিল্প মাপে, লবণের দুটি প্রধান উপায়ে একটি উৎপাদন করা হয়: লবণ জলের বাষ্পীকরণ (ব্রিন) বা খনির মাধ্যমে। বাষ্পীভবন হয় হয় সৌর বাষ্পীকরণ বা কিছু গরম করার যন্ত্র ব্যবহার করে।
সঠিক জলবায়ুতে (যার জন্য বৃষ্টিপাতের বাষ্পীভবনের অনুপাত যথাযথভাবে বেশি) লবণ উৎপাদন করতে সমুদ্রের জলের সৌর বাষ্পীভবন ব্যবহার করা সম্ভব। চূড়ান্ত পুকুরের দ্বারা দ্রবণ পর্যাপ্ত পরিমাণে সমাধান না হওয়া পর্যন্ত পুকুরগুলির একটি সংযুক্ত সেটে ব্রাইন বাষ্পীভূত হয় যাতে পুকুরের তলায় লবণ স্ফটিক হয়।
প্যান লবণ তৈরি করুন
অধিকতর তাপমাত্রাযুক্ত আবহাওয়ায় লবণ উৎপাদনের একটি traditionalতিহ্যবাহী পদ্ধতি হ'ল খোলা প্যানগুলি ব্যবহার করা খোলা প্যান উৎপাদনে, লবণের ব্রিনটি বড়, অগভীর খোলা প্যানগুলিতে উত্তপ্ত হয়। প্রাগৈতিহাসিক কাল থেকে এই তারিখের প্রথম দিকের উদাহরণগুলি এবং প্যানগুলি হয় একধরনের সিরামিক যা ব্রাইটকেজ নামে পরিচিত, বা সীসা দ্বারা তৈরি হয়েছিল। পরে উদাহরণগুলি লোহা থেকে তৈরি করা হয়েছিল। এই পরিবর্তনটি ব্রিন গরম করার উদ্দেশ্যে কাঠ থেকে কয়লাতে পরিবর্তনের সাথে মিলে যায় ১৯ সামুদ্রিক প্যানগুলি পাম্প করা হবে এবং নীচে জ্বলন্ত আগুনের উত্তাপ দ্বারা ঘন করা হবে। লবণের স্ফটিক তৈরি হওয়ার সাথে সাথে এগুলি ছড়িয়ে দেওয়া হবে এবং আরও বেশি পরিমাণে মেশিন যুক্ত করা হবে।
উৎস
লবণ দুটি প্রধান উৎস থেকে আসে: সমুদ্রের জল এবং সোডিয়াম ক্লোরাইড খনিজ হ্যালাইট (এটি রক লবণ নামেও পরিচিত)। রক লবণ বিস্তৃত পালকীয় বাষ্পীয় খনিজগুলির বিছানাগুলিতে ঘটে যা ঘেঁষে হ্রদ, প্লেয়াস এবং সমুদ্রগুলি শুকিয়ে যাওয়ার ফলে ঘটে। লবণের শয্যাগুলি 350 মিটার পুরু এবং আন্ডারলি বিস্তৃত অঞ্চল পর্যন্ত হতে পারে। মার্কিন যুক্তরাষ্ট্র এবং কানাডার পশ্চিমাঞ্চলীয় নিউ ইয়র্কের অ্যাপালাকিয়ান বেসিন থেকে অন্টারিওর অংশ এবং মিশিগান অববাহিকার বেশিরভাগ অংশ পর্যন্ত বিস্তৃত ভূগর্ভস্থ বিছানা রয়েছে। অন্যান্য আমানত হ'ল টেক্সাস, ওহাইও, ক্যানসাস, নিউ মেক্সিকো, নোভা স্কটিয়া এবং স্যাসকাচোয়ান। ইউনাইটেড কিংডমের ভূগর্ভস্থ শয্যাগুলি চিশায়ার এবং ড্রয়েটভিচের আশেপাশে পাওয়া যায়। অস্ট্রিয়ার সালজবুর্গকে খনিগুলির জন্য "নুনের শহর" নামকরণ করা হয়েছিল। [1] মধ্যযুগীয় ট্রান্সিলভেনিয়া, মারামুরে এবং সাউদার্ন পোল্যান্ডে (উইলিজকা) উচ্চমানের রক লবণ কেটেছিল। বসনিয়া ও হার্জেগোভিনার তুজলার দ্বাদশ শতাব্দী থেকে তুর্কিদের দ্বারা "লবণের স্থান" থেকে হাঙ্গেরিয়ান সা (নুন) নামকরণ করা হয়েছিল।
ভূগর্ভস্থ বিছানা থেকে লবণ নিষ্কাশন করা হয় খনির মাধ্যমে বা দ্রবণ খনি দ্বারা লবণ দ্রবীভূত করতে জল ব্যবহার করে। সমাধান খনির মধ্যে লবণ শুকনো হিসাবে পৃষ্ঠের উপরে পৌঁছায়, সেখান থেকে লবণ স্ফটিক রেখে জল বাষ্পীভূত হয়।
চিতল হায়না
চিতল হায়না আফ্রিকার বিভিন্ন বনে পাওয়া যায়। এই হায়না লাস্যময় হায়না নামে পরিচিত। এই হায়না হায়নার হাসি বাগ্ধারার জন্ম দিয়েছে। এই হায়না দলবদ্ধ হয়ে থাকে।
হায়নার হাসি
হায়না সামাজিক প্রাণী, এরা দলবদ্ধ হয়ে শিকার করে। একটা দলে ৮০-২০০ টি পর্যন্ত হায়না থাকে। হায়না মূলত নিজেদের মধ্যে যোগযোগ রক্ষা করতে হাসির মত শব্দ করে থাকে। শিকার ধরার ক্ষেত্রে, আসন্ন বিপদ থেকে সকলকে সতর্ক করতে। শত্রুকে ভয় দেখাতে, উত্তেজনায় কিংবা ভয় পেলে এরা শব্দ করে থাকে। যা হাসির মতো শোনালেও হাসি নয়। [৩ ]
তথ্যসূত্র
৩. ↑হিংস্রতম প্রাণি হায়নার হাসি রহস্য|অব্যয় মিডিয়া
বাংলাদেশ সেনাবাহিনী
বাংলাদেশ সেনাবাহিনী বাংলাদেশ সশস্ত্র বাহিনীর স্থল শাখা। এটি বাংলাদেশ সশস্ত্র বাহিনীর সর্ববৃহৎ শাখা। সেনাবাহিনীর প্রাথমিক দায়িত্ব হচ্ছে বাংলাদেশের ভূখণ্ডের অখণ্ডতা রক্ষা সহ সব ধরনের নিরাপত্তা ও প্রতিরক্ষা সহায়তায় প্রয়োজনীয় শক্তি ও জনবল সরবরাহ করা। সেনাবাহিনীর সব ধরনের কর্মকাণ্ড সেনাবাহিনীর সদর দপ্তর দ্বারা নিয়ন্ত্রিত হয়। প্রাথমিক দায়িত্বের পাশাপাশি যেকোন জাতীয় জরুরি অবস্থায় বেসামরিক প্রশাসনের সহায়তায় এগিয়ে আসতে বাংলাদেশ সেনাবাহিনী সাংবিধানিক ভাবে প্রতিশ্রুতিবদ্ধ।
প্রারম্ভিক ইতিহাস
বাংলার সামরিক ইতিহাসের মূল রাজা-মহারাজাদের সময় পর্যন্ত বিস্তৃত রয়েছে। সেসময় সেনাবাহিনীর প্রধানকে সেনাপতি বা মহাসেনাপতি নামে ডাকা হত। সেই সব সেনাবাহিনী গঠিত হত পদাতিক, অশ্বারোহী, যুদ্ধ হাতি আর যুদ্ধজাহাজ নিয়ে। বাংলায় মুসলমানদের আগমন আর বাংলা সুলতানাত এর প্রতিষ্ঠা সামরিক বাহিনীকে আরও শক্তিশালী করেছিল। সুলতানাতের একটি সুসজ্জিত ও সুশৃঙ্খল সেনাবাহিনী ছিল। মুঘল শাসনের সময় বাংলায় কামান ও গোলন্দাজ বাহিনীর প্রচলন হয়। ব্রিটিশ ঔপনিবেশিক শাসনের সময় বাংলা ছিল দক্ষিণ এশিয় অঞ্চলে ব্রিটিশদের শক্তির প্রতীক।  ১৭৫৭ সালে লর্ড ক্লাইভের নেতৃত্বাধীন ব্রিটিশ বাহিনী, নবাব সিরাজ-উদ-দৌলার নেতৃত্বাধীন ৫০০০০ সৈন্যের বাংলার সেনাবাহিনীকে পলাশীর প্রান্তরে পরাজিত করে।পরবর্তীতে একই ব্রিটিশ বাহিনী ১৭৬৪ সালে বক্সারের যুদ্ধে নবাব মীর কাসিমের নেতৃত্বাধীন বাংলার বাহিনীকে পরাজিত করে। ব্রিটিশরা বাংলায় আর্মি অফ বেঙ্গল প্রতিষ্ঠা করে যা পরবর্তীতে ১৮৯৫ সালে ব্রিটিশ ভারতীয় সেনাবাহিনীর অংশ হয়ে যায়। ব্রিটিশ ভারতের পশ্চিম অংশ ছিল পুলিশ এবং সেনা সংগ্রহের জন্য অগ্রগণ্য অঞ্চল। ১৮৫৭ সালের সিপাহি বিদ্রোহের পূর্বে অশ্বারোহী বাহিনী এবং বল্লমধারী সৈন্যদলের সবাই ছিল এই অঞ্চলের। বিদ্রোহের পর বেঙ্গল উপসর্গ-যুক্ত বিভিন্ন ইউনিটে, যেমন: বেঙ্গল স্যাপারস এবং বেঙ্গল ক্যাভালরি ইত্যাদি, বিহার, বানারসি, উত্তর প্রদেশ ইত্যাদি অবাঙ্গালি অঞ্চল থেকে নিয়োগ দেয়া হত কারণ এই অঞ্চলগুলো তখন বেঙ্গল প্রেসিডেন্সির অধীনে ছিল। প্রথম বিশ্বযুদ্ধের সময় বাংলা থেকে সৈন্য সংগ্রহের জন্য বেঙ্গলি পল্টন প্রতিষ্ঠা করা হয়। ১৯১৬ সালে ব্রিটিশ সরকার বেঙ্গলি ডাবল কোম্পানি প্রতিষ্ঠা করে। এই সৈন্যদেরকে করাচিতে প্রশিক্ষণ দেয়া হত আর পরে বাগদাদে মোতায়েন করা হত। যুদ্ধ শেষে এই সৈন্যরা বাগদাদে ১৯১৯ সালের কুর্দি বিদ্রোহ দমনে সাহায্য করে।
পাকিস্তান পর্ব
পাকিস্তান সৃষ্টির সময় ক্যাপ্টেন আব্দুল গনি পাকিস্তানের নবনিযুক্ত সেনাপ্রধান জেনারেল মেজারভির অনুমতি নিয়ে পূর্ববাংলার যুবকদের নিয়ে ইস্ট বেঙ্গল রেজিমেন্ট গঠনের কাজ শুরু করেন। ১৯৪৭ সালের ১৭ আগস্ট বোম্বেতে পাইওনিয়ার কোরের সৈন্যদের বিদায় অনুষ্ঠানে ক্যাপ্টেন গনি বলেন "তোমরা পৃথিবীর কাছে প্রমাণ করে দেবে বাঙালি সৈন্যরা পৃথিবীর অন্যান্য জাতির মতই সক্ষম"। এইসব উৎসাহব্যঞ্জক কথার সাথে ক্যাপ্টেন গনি ১৯৪৭ সালের সেপ্টেম্বর মাসে দুইটি পাইওনিয়ার কোম্পানি নিয়ে ঢাকায় ফিরে পিলখানায় (বর্তমান বিজিবি হেডকোয়ার্টার্স) অবস্থান নেন। পরবর্তীতে তিনি প্রশাসনের কাছে সৈন্যদের উপযুক্ত আবাসস্থল চান।  তিনি রাজধানীর উত্তর দিকের কুর্মিটোলাকে সেনানিবাসের উপযুক্ত স্থান হিসেবে চিহ্নিত করেন। দিনের পর দিন পরিশ্রমের মধ্য দিয়ে এখানে জঙ্গল পরিষ্কার করে ব্যারাক, প্যারেড গ্রাউন্ড ইত্যাদি গড়ে তোলা হয়।
১৫ ফেব্রুয়ারি ১৯৪৮, বাংলাদেশ সেনাবাহিনীর পথিকৃৎ, ১ম ইস্ট বেঙ্গল রেজিমেন্ট এর পতাকা উত্তোলন করা হয়। ক্যাপ্টেন গনি ছিলেন এই ব্যাটালিয়নের সবকিছুর প্রধান তবে প্রথম কমান্ডিং অফিসার ছিলেন লেফটেন্যান্ট কর্নেল ভি জে ই প্যাটারসন। এবং অফিসার কমান্ডিং ছিলেন মেজর আব্দুল ওয়াহেদ চৌধুর‍ী প্রথম ব্যাটালিয়নের গঠনের পর দ্বিতীয় ব্যাটালিয়ন স্থাপনের অনুমতি দেয়া হয় এবং ক্যাপ্টেন গনি সৈন্য সংগ্রহ শুরু করেন। ৭ ফেব্রুয়ারি ১৯৪৯ ২য় ইস্ট বেঙ্গল রেজিমেন্টের পতাকা উত্তোলিত হয়। ১৯৭১ সালের মুক্তিযুদ্ধের আগে ইস্ট বেঙ্গল রেজিমেন্টের মোট ৮টি ব্যাটালিয়ন গঠিত হয়।
১৯৭১: স্বাধীনতা যুদ্ধ এবং বাংলাদেশ সেনাবাহিনীর জন্ম
১৯৭০ সালের নির্বাচনে শেখ মুজিবুর রহমান এর নেতৃত্বাধীন বাংলাদেশ আওয়ামী লীগ জয়লাভ করে। কিন্তু ক্ষমতায় থাকা সামরিক জান্তা ক্ষমতা হস্তান্তরে অস্বীকৃতি জানায় যার ফলস্বরূপ অসন্তোষ ছড়িয়ে পরে। ১৯৭১ সালের ২৫ মার্চ রাতে পাকিস্তান সশস্ত্র বাহিনী অপারেশন সার্চলাইট শুরুর মধ্য দিয়ে পূর্ব পাকিস্তানের বেসামরিক জনগণের উপর ঝাঁপিয়ে পরে। পাকিস্তানি বাহিনী এবং এর সহযোগী আধাসামরিক বাহিনী হাজার হাজার সামরিক-বেসামরিক মানুষ হত্যা করে। ২৬ মার্চ শেখ মুজিবুর রহমান এর পক্ষে বাংলাদেশের স্বাধীনতা ঘোষণা প্রদান করে তৎকালীন মেজর জিয়াউর রহমান। মার্চ মাসেই ইস্ট বেঙ্গল রেজিমেন্টের বাঙালি সৈন্যরা বিদ্রোহ করে এবং বাংলাদেশের মুক্তিযুদ্ধ শুরু হয়। পরবর্তীতে ইস্ট পাকিস্তান রাইফেলস (ইপিআর) সৈন্যরাও সশস্ত্র প্রতিরোধে অংশ নেয়। সামরিক বাহিনীর পাশাপাশি বেসামরিক জনগণ মিলে গড়ে তোলে মুক্তিবাহিনী। ১৭ এপ্রিল প্রবাসী বাংলাদেশ সরকার গঠিত হয় এবং কর্ণেল (অব:) মহম্মদ আতাউল গণি ওসমানীকে বাংলাদেশ বাহিনীর নেতৃত্বদানের দায়িত্ব দেয়া হয়।
১৯৭১ সালের ১১-১৭ জুলাই সেক্টর কমান্ডার্স কনফারেন্স অনুষ্ঠিত হয়। এই কনফারেন্সে লে: কর্ণেল আব্দুর রবকে চিফ অফ স্টাফ, গ্রুপ ক্যাপ্টেন একে খন্দকারকে ডেপুটি চিফ অফ স্টাফ এবং মেজর এ আর চৌধুরীকে অ্যাসিস্ট্যান্ট চিফ অফ স্টাফ হিসেবে দায়িত্ব দিয়ে বাংলাদেশ বাহিনী কমান্ড প্রতিষ্ঠিত হয়। কনফারেন্সে বিভিন্ন সেক্টরের গঠন এবং বিন্যাস, সেক্টরের সমস্যা, বিভিন্ন কৌশলগত দিক এবং বাংলাদেশ বাহিনীর জনবল বৃদ্ধি নিয়ে আলোচনা হয়। এই কনফারেন্সে বাংলাদেশকে এগারটি সেক্টরে ভাগ করা হয় এবং প্রত্যেক সেক্টরের সেক্টর কমান্ডার নিয়োগ দেয়া হয়। সেক্টরের সকল কর্মকাণ্ড সেক্টর কমান্ডার দ্বারা নিয়ন্ত্রিত হত। নিয়ন্ত্রণের সুবিধার্থে কিছু সেক্টরকে একাধিক সাব-সেক্টরে ভাগ করা হয়েছিল। ১০ নম্বর সেক্টর ছিল সরাসরি বাংলাদেশ বাহিনীর প্রধানের অধীনস্থ এবং এই সেক্টরের জনবল ছিল প্রধানত নৌ কমান্ডোগণ।
কনফারেন্সের পর বাংলাদেশ বাহিনী একটি দীর্ঘমেয়াদী গেরিলা যুদ্ধ শুরু করে। পরবর্তীতে বাহিনীকে আবার পুনর্গঠন করা হয় এবং তিনটি ব্রিগেড আকারের সৈন্যদলে ভাগ করা হয়:
২১ নভেম্বর আনুষ্ঠানিকভাবে বাংলাদেশ সশস্ত্র বাহিনী প্রতিষ্ঠিত হয় বাংলাদেশ বাহিনীর সামরিক সদস্যদের নিয়ে। প্রতিষ্ঠার পর মুক্তিবাহিনীর গেরিলা যুদ্ধের পাশাপাশি সশস্ত্র বাহিনী প্রথাগত যুদ্ধ শুরু করে। ১৯৭১ সালের ১৬ ডিসেম্বর বাংলাদেশ এবং ভারতের যৌথ বাহিনীর কাছে পাকিস্তান সশস্ত্র বাহিনীর আত্মসমর্পণের মধ্য দিয়ে ৯ মাসব্যাপী চলা স্বাধীনতা যুদ্ধের অবসান ঘটে এবং স্বাধীন বাংলাদেশ শত্রুমুক্ত হয়।
১৯৭১ পরবর্তী: বাংলাদেশ সেনাবাহিনীর বিকাশ
মুক্তিযুদ্ধ শেষ হওয়ার পর মুক্তি বাহিনীর সদস্যদের সেনাবাহিনীর বিভিন্ন শাখায় অন্তর্ভুক্ত করে নেয়া হয়। ১৯৭৪ সালে পাকিস্তান ফেরত কর্মকর্তা ও সৈনিকদের বাংলাদেশ সেনাবাহিনীতে অন্তর্ভুক্ত করা হয়।
১৯৭২-৭৩ সালের মধ্যেই সেনাবাহিনীতে ইঞ্জিনিয়ার্স, সিগন্যাল, সার্ভিস, অর্ডন্যান্স, মিলিটারি পুলিশ, অশ্ব গবাদি পশুপালন ও খামার এবং মেডিকেল কোর গঠিত হয়। ১৯৭৪ সালে কুমিল্লা সেনানিবাস এ বাংলাদেশ মিলিটারি একাডেমী প্রতিষ্ঠিত হয়। ১৯৭৫ সালের ১১ জানুয়ারি বাংলাদেশ সেনাবাহিনীর প্রথম শর্ট কোর্সের পাসিং আউট প্যারেড অনুষ্ঠিত হয়। ১৯৭৫ সালে প্রেসিডেন্ট গার্ড রেজিমেন্ট (পিজিআর) গঠিত হয়।
সেনাবাহিনীতে মুক্তিবাহিনীর বেসামরিক সদস্যদের অন্তর্ভুক্তি এবং জাতীয় রক্ষীবাহিনী সৃষ্টির মত ঘটনা গুলো নিয়ে তৎকালীন সেনাবাহিনীর সদস্য এবং সরকারের মধ্যে সন্দেহ-অবিশ্বাসের সৃষ্টি হয়। এই সমস্ত সন্দেহ-অবিশ্বাস এবং ভুল বোঝাবুঝি পেশাদার সেনা কর্মকর্তা এবং বিদ্যমান সরকারের মধ্যে নানা রকম মতবিরোধ সৃষ্টি করে যার ফলস্বরূপ সদ্য স্বাধীন বাংলাদেশের ইতিহাসের সবচেয়ে রক্তাক্ত অধ্যায়ের সৃষ্টি হয়।
অভ্যুত্থান, বিদ্রোহ এবং হত্যাকাণ্ড
১৫ অগাস্ট ১৯৭৫, কিছু চাকুরিচ্যুত সেনা কর্মকর্তা, বিশৃঙ্খল নিম্নপদস্থ সেনা কর্মকর্তা এবং এনসিও গোপন পরিকল্পনা অনুযায়ী রাষ্ট্রপতি শেখ মুজিবুর রহমানকে সপরিবারে ধানমন্ডিতে তার ব্যক্তিগত বাসভবনে হত্যা করে। রাষ্ট্রপতির দুই কন্যা শেখ হাসিনা ও শেখ রেহানা বিদেশে অবস্থান করায় তাদের জীবন রক্ষা পায়। এদের মধ্যে দায়ী পাঁচ কর্মকর্তার ২০১০ সালে মৃত্যুদণ্ড কার্যকর করা হয়। ২০২০ সালে পলাতক আরো একজনের মৃত্যুদন্ড কার্যকর করা হয়। বাকিরা বর্তমানে দেশের বাইরে আত্মগোপনে রয়েছে। হত্যাকান্ডের পর অভ্যুত্থানকারীদের সমর্থিত খন্দকার মোশতাক আহমেদ এর নেতৃত্বাধীন সরকার ক্ষমতা দখল করে। খন্দকার মোশতাক ইনডেমনিটি অধ্যাদেশ জারি করেন যা খুনিদের বিচারের হাত থেকে রেহাই দান করে।
তিনমাস পর ১৯৭৫ সালের ৩ নভেম্বর মেজর জেনারেল খালেদ মোশাররফ এবং কর্ণেল শাফায়াত জামিল এর নেতৃত্বাধীন একদল সেনা কর্মকর্তা এবং এনসিও পালটা অভ্যুত্থানের মাধ্যমে খন্দকার মোশতাকের সরকারকে উৎখাত করেন। একই দিনে শেখ মুজিবুর রহমানকে হত্যাকারি সেনাসদস্যরা মুক্তিযুদ্ধে নেতৃত্বদানকারী জাতীয় চার নেতা, সৈয়দ নজরুল ইসলাম, তাজউদ্দীন আহমদ, মুহাম্মদ মনসুর আলী এবং কামারুজ্জামানকে ঢাকা কেন্দ্রীয় কারাগারে হত্যা করে। সেনাপ্রধান মেজর জেনারেল জিয়াউর রহমানকে গৃহ-অন্তরীণ করে রাখা হয়।
৭ নভেম্বর  ১৯৭৫, লে: কর্ণেল আবু তাহের এর নেতৃত্বে জাতীয় সমাজতান্ত্রিক দল (জাসদ) নিয়ন্ত্রিত এক সংক্ষিপ্ত কিন্তু খুবই সংগঠিত অভ্যুত্থান ঘটে ঢাকা সেনানিবাসে। এই অভ্যুত্থানে খালেদ মোশাররফ, এটিএম হায়দার সহ অনেক সেনা ও বিমানবাহিনী কর্মকর্তাকে হত্যা করা হয়। কর্ণেল শাফায়ত জামিলকে জোরপূর্বক অবসরে পাঠানো হয়। কর্ণেল আবু তাহের মেজর জেনারেল জিয়াউর রহমানকে গৃহ-অন্তরীণ অবস্থা থেকে মুক্তি দেন। জিয়াউর রহমান লেফটেন্যান্ট জেনারেল পদে পদোন্নতি নেন এবং নিজেকে সেনাপ্রধান এবং ডেপুটি প্রধান সামরিক প্রশাসক হিসেবে ঘোষণা দেন। পরবর্তীতে তিনি কর্ণেল তাহেরকে ৭ নভেম্বরের অভ্যুত্থানে ভূমিকার জন্য মৃত্যুদণ্ড দেন।  পরবর্তীতে ১৯৭৭ সালে এক গণভোটের মাধ্যমে জিয়াউর রহমান রাষ্ট্রপতি পদে আসীন হন। ৩০ মে ১৯৮১ চট্টগ্রামে এক সেনা বিদ্রোহে জিয়াউর রহমান নিহত হন।
এক বছরেরও কম সময়ের মধ্যে তৎকালীন সেনাপ্রধান লেফটেন্যান্ট জেনারেল হুসেইন মুহাম্মদ এরশাদ ১৯৮২ সালের ২৪ মার্চ এক নিরব অভ্যুত্থানের মাধ্যমে ক্ষমতা দখল করেন। তিনি সংবিধান বিলুপ্ত করেন এবং দেশব্যাপী সেনা আইন জারি করেন। স্বৈরাচারী শাসন, দুর্নীতি এবং নির্বাচন জালিয়াতির মাধ্যমে তিনি ৬ ডিসেম্বর ১৯৯০ পর্যন্ত ক্ষমতা দখলে রাখেন। প্রচন্ড বিক্ষোভ এবং গণ-অভ্যুত্থানের মুখে ৬ ডিসেম্বর ১৯৯০ এরশাদ ক্ষমতা ছাড়তে বাধ্য হন।
পার্বত্য চট্টগ্রাম সংঘাত
পার্বত্য চট্টগ্রাম সংঘাত হচ্ছে পার্বত্য চট্টগ্রামের স্বায়ত্তশাসন এবং এ অঞ্চলে বসবাসরত উপজাতিদের অধিকার নিয়ে বাংলাদেশ সরকারের সাথে পার্বত্য চট্টগ্রাম জনসংহতি সমিতি ও এর সশস্ত্র শাখা শান্তি বাহিনী এর সামরিক এবং রাজনৈতিক সংঘাত। ১৯৭৭ সালে শান্তি বাহিনী বাংলাদেশ সরকারের বিরুদ্ধে সশস্ত্র বিদ্রোহ শুরু করে। ২০ বছর ধরে চলা এই সংঘাতের সমাপ্তি ঘটে ১৯৯৭ সালে বাংলাদেশ সরকার এবং জনসংহতি সমিতির মধ্যে পার্বত্য চট্টগ্রাম শান্তি চুক্তি স্বাক্ষরিত হওয়ার মধ্য দিয়ে।
বিদ্রোহ শুরু হলে বাংলাদেশ সরকার বিদ্রোহ দমনের লক্ষ্যে পার্বত্য চট্টগ্রামে সেনাবাহিনী মোতায়েন করে। তৎকালীন রাষ্ট্রপতি মেজর জেনারেল জিয়াউর রহমান এ অঞ্চলের আর্থ-সামাজিক সমস্যা সমাধানের লক্ষ্যে সেনাবাহিনীর একজন জেনারেলের অধীনে পার্বত্য চট্টগ্রাম উন্নয়ন বোর্ড প্রতিষ্ঠা করেন। কিন্তু এই প্রতিষ্ঠানটি ক্রমে অজনপ্রিয় হয়ে উঠে ও স্থানীয় আদি অধিবাসী ও বাংলাদেশ সরকারের মধ্যে অবিশ্বাস ও সক্রিয় বিরোধিতার সূত্রপাত ঘটায়। ১৯৬২ সালে পাকিস্তান সরকার নির্মিত কাপ্তাই জলবিদ্যুৎ প্রকল্পের ফলে ভূমি হারানো প্রায় এক লক্ষ উপজাতির পুনর্বাসন সহ আরও অন্যান্য সমস্যার সমাধানে সরকার ব্যর্থ হয়। ভূমি হারানোদের কোনো ধরনের ক্ষতিপূরণ দেয়া হয়নি এবং ৪০০০০ হাজারের বেশি চাকমা নাগরিককে ভারতে চলেআশ্রয় নেয়। ১৯৮০ সালে বাংলাদেশ সরকার পার্বত্য অঞ্চলে বাঙালি বসতি স্থাপন শুরু করে, ফলে আরো কিছু স্থানীয় উপজাতি বসতি উচ্ছেদ হয় এবং এ অঞ্চলের জনমিতিতে বড় ধরনের পরিবর্তন আসে। যেখানে ১৯৭৪ সালে পার্বত্য চট্টগ্রামে বাঙালি ছিল মোট জনসংখ্যার ১১.৬ শতাংশ, ১৯৯১ সাল নাগাদ তা ৪৮.৫ শতাংশে দাঁড়ায়।
দেশে গণতন্ত্র পুন:প্রতিষ্ঠিত হওয়ার পর ১৯৯১ সালে শান্তি আলোচনা শুরু হয়। কিন্তু তৎকালীন প্রধানমন্ত্রী খালেদা জিয়ার নেতৃত্বাধীন বাংলাদেশ জাতীয়তাবাদী দল এর সরকারের সময় এ ব্যাপারে অগ্রগতি ছিল সীমিত। ১৯৯৬ সালে নতুন প্রধানমন্ত্রী শেখ হাসিনার নেতৃত্বাধীন বাংলাদেশ আওয়ামী লীগ সরকারের সময় শান্তি আলোচনা গতি পায়। ১৯৯৭ সালের ২ ডিসেম্বর পার্বত্য শান্তি চুক্তি স্বাক্ষরিত হওয়ার মধ্য দিয়ে দুই দশক ধরে চলা সংঘাতের অবসান ঘটে।
শান্তি চুক্তি স্বাক্ষরিত হওয়ার পর এ অঞ্চলে থাকা অধিকাংশ সেনা ক্যাম্প সরিয়ে নেয়া হয়। তবে তিন পার্বত্য জেলায় তিনটি স্থায়ী সেনানিবাসে তিন ব্রিগেড সৈন্য স্থায়ীভাবে অবস্থান করছে। বিভিন্ন প্রাকৃতিক দূর্যোগ এবং অবকাঠামো নির্মাণে সেনাবাহিনী এ অঞ্চলে মূল ভুমিকা পালন করে।
পরবর্তী যুগ
১৯৭৫ সালের অভ্যুত্থানের পর জাতীয় রক্ষী বাহিনী বিলুপ্ত করে সকল জনবল সেনাবাহিনীতে যুক্ত করা হয়।  জিয়াউর রহমানের শাসনামলে বাংলাদেশ পাঁচটি সামরিক অঞ্চলে বিভক্ত ছিল। পাঁচটি অঞ্চলের দায়িত্বে ছিল পাঁচটি পদাতিক  ডিভিশন। ১৯৮২ সালে হুসেইন মুহম্মদ এরশাদ ক্ষমতায় আসাকালীন সেনাবাহিনীর সদস্য সংখ্যা ছিল ৭০,০০০। ১৯৮৫ সাল থেকে সেনাবাহিনী আরেকবার দ্রুত সম্প্রসারণ প্রক্রিয়ার মধ্য দিয়ে যায়। ১৯৮৮ সালের মাঝামাঝি সময়ে সেনাবাহিনীর জনবল দাঁড়ায় ৯০,০০০ (অনেক পর্যবেক্ষকের মতে তা ৮০,০০০ এর কাছাকাছি ছিল) যা ১৯৭৫ সালের সংখ্যার তিনগুন। এই সময়ে সেনাবাহিনীর পদাতিক ডিভিশন সংখ্যা সাতে উন্নীত করা হয়।
১৯৯১ সালের উপসাগরীয় যুদ্ধে বাংলাদেশ সেনাবাহিনী মিত্র বাহিনীর অধীন বহুজাতিক বাহিনীর অংশ হিসেবে অপারেশন ডেজার্ট স্টর্ম-এ অংশগ্রহণ করে। এটি ছিল জাতিসংঘ মিশনের বাইরে বাংলাদেশ সেনাবাহিনীর বিদেশের মাটিতে প্রথম মোতায়েন। সেনাবাহিনী যুদ্ধ শেষে কুয়েতে থাকা মাইন পরিষ্কার করতে এক দল ইঞ্জিনিয়ার মোতায়েন করে। অপারেশন কুয়েত পুনর্গঠন (ওপিকে) এর আওতায় এই মোতায়েন সম্পন্ন হয়
বাংলাদেশ সেনাবাহিনীর গঠন কমনওয়েলথভুক্ত দেশগুলোর সেনাবাহিনীর অনুরূপ। তবে যুক্তরাষ্ট্র সেনাবাহিনীর কৌশলগত পরিকল্পনা প্রণালী, প্রশিক্ষণ ব্যবস্থাপনা কৌশল এবং এনসিও শিক্ষা ব্যবস্থা আত্বীকরনের মধ্য দিয়ে এই অবস্থার বড় ধরনের পরিবর্তন ঘটছে।
জাতিসংঘ শান্তিরক্ষা মিশনে অবদান
বাংলাদেশ সেনাবাহিনী বহুবছর ধরেই জাতিসংঘ শান্তিরক্ষা মিশনে সক্রিয়ভাবে অংশগ্রহণ করছে। ১৯৮৮ সালে বাংলাদেশ সেনাবাহিনীকে প্রথমবারের মত জাতিসংঘ শান্তিরক্ষা মিশনে পাঠানো হয়। সেবছর সেনাবাহিনীকে ইরাকে এবং নামিবিয়ায় মোতায়েন করা হয়। তৎকালীন রাষ্ট্রপতি হু মু এরশাদের উদ্যোগে এই মোতায়েন সম্পন্ন হয়। পরবর্তীতে উপসাগরীয় যুদ্ধ শেষে জাতিসংঘ মিশনের আওতায় বাংলাদেশ সেনাবাহিনী একটি যান্ত্রিক-পদাতিক বহর প্রেরণ করে। সেই থেকে শুরু করে আজ পর্যন্ত বাংলাদেশ সেনাবাহিনী ২৫টি দেশে ৩০টি শান্তিরক্ষা মিশনে অংশ নিয়েছে। এই দেশগুলোর মধ্যে রয়েছে অ্যাঙ্গোলা, নামিবিয়া, কম্বোডিয়া, সোমালিয়া, সুদান, ইরিত্রিয়া, উগান্ডা, রুয়ান্ডা, বসনিয়া ও হার্জেগোভিনা, মোজাম্বিক, যুগোস্লাভিয়া, লাইবেরিয়া, হাইতি, তাজিকিস্তান, পশ্চিম সাহারা, সিয়েরা লিওন, কসভো, জর্জিয়া, পূর্ব তিমুর, কঙ্গো, আইভোরি কোস্ট এবং ইথিওপিয়া।
এই সকল শান্তিরক্ষা মিশনে এখন পর্যন্ত ৮৮ জন বাংলাদেশি সেনাসদস্য প্রাণ হারিয়েছেন। শান্তিরক্ষা মিশনে বাংলাদেশি সেনাদলের অবদান সর্বোচ্চ মানের প্রশংসিত। এই অবদানের স্বীকৃতি স্বরূপ জাতিসংঘ মিশনের উচ্চ পদগুলোতে বাংলাদেশ সামরিক বাহিনীর সদস্যদের উপস্থিতি ক্রমাগত বৃদ্ধি পাচ্ছে। বাংলাদেশ সেনাবাহিনী বিশ্বের বিভিন্ন প্রান্তে শান্তিরক্ষা ও জাতি গঠন অপারেশন পরিচালনার মধ্য দিয়ে শান্তিরক্ষা অপারেশনে বিশেষজ্ঞ হয়ে উঠেছে। সেনাবাহিনী জাতিসংঘ শান্তিরক্ষা মিশনে অংশগ্রহণকারী সদস্যদের প্রশিক্ষণের জন্য বাংলাদেশ ইন্সটিটিউট অফ পিস সাপোর্ট অপারেশন ট্রেনিং (বিপসট) স্থাপন করেছে। এই প্রশিক্ষন কেন্দ্রটি স্থাপন করা হয়েছে জাতিসংঘ সাধারণ পরিষদের জাতিসংঘ শান্তিরক্ষা অপারেশন বিষয়ক সিদ্ধান্ত অনুযায়ী যেখানে বলা হয়েছে- "যেকোন মোতায়েনের পূর্বে সশস্ত্র বাহিনীর সদস্যদের প্রশিক্ষণের ব্যবস্থা করা প্রত্যেকটি দেশের দায়িত্ব"।
ফোর্সেস গোল ২০৩০
বিশেষ অপারেশন সক্ষমতা বাড়ানোর জন্য ২ প্যারাকমান্ডো ব্যাটালিয়ন প্রতিষ্ঠা করা হয়েছে। এই ব্যাটালিয়ন এবং পূর্বের ১ প্যারাকমান্ডো ব্যাটালিয়ন নিয়ে গঠিত হয়েছে দেশের একমাত্র প্যারা কমান্ডো ব্রিগেড। বাংলাদেশ সেনাবাহিনী ২০১১ সালে চীন থেকে ৪৪টি এমবিটি-২০০০ ট্যাংক ক্রয় করেছে। এই ক্রয় ছিল দেশটির ইতিহাসের প্রথম বারের মত ট্যাংক ক্রয়। বাংলাদেশ সেনাবাহিনীর প্রকৌশলীগণ চীনের তৈরী টাইপ-৬৯ ট্যাংককে আপগ্রেড করে টাইপ-৬৯টুজি মানে উন্নত করেছে। বর্তমানে বাংলাদেশ সেনাবাহিনীর ভারি ওয়ার্কশপে ১৭৪টি টাইপ-৫৯ ট্যাংককে আপগ্রেড করে টাইপ-৫৯ বিডি দুর্জয় মানে উন্নীত করা হচ্ছে। পদাতিক সৈন্যদের গতিশীলতা বাড়ানোর জন্য ৩০০টি বিভিন্ন ধরনের আর্মারড যান যেমন: রাশিয়ার বিটিআর-৮০, তুরস্কের অটোকার কোবরা, সার্বিয়ার বিওভি এম১১ ইত্যাদি কেনা হয়েছে।
বাংলাদেশ সেনাবাহিনীতে নারী
২০১৩ সালে বাংলাদেশ সেনাবাহিনীতে প্রথমবারের মতো আর্মি মেডিকেল কোরে নারী সৈনিক নিয়োগ দেওয়া হয়। ২০১৫ সালের জানুয়ারি মাসে নারী সৈনিকদের প্রথম ব্যাচ মৌলিক সামরিক প্রশিক্ষণ শেষ করে। ২০০০-এর দশকে প্রথম নারী কর্মকর্তা নিয়োগ দেওয়া হয়। তবে সেনাবাহিনীর জন্মলগ্ন থেকেই নারীরা ডাক্তার হিসেবে যোগ দিতে পারছেন। বাংলাদেশের মুক্তিযুদ্ধে অংশ নেওয়া ক্যাপ্টেন সিতারা বেগম সামরিক বাহিনীর একজন মহিলা ডাক্তার ছিলেন। ২০১৮ সালে বাংলাদেশ সেনাবাহিনী প্রথম নারী মেজর জেনারেল হিসেবে সুসানে গীতিকে নিয়োগ দেয়। ২০১৯ সালের জানুয়ারি মাসে প্রথম চারজন নারী কর্মকর্তা লেফটেন্যান্ট কর্নেল হিসেবে বাংলাদেশ সেনাবাহিনীতে ব্যাটেলিয়ন অধিনায়ক হিসেবে নিয়োগ পান।
প্রশাসনিক শাখা
বাংলাদেশ সেনাবাহিনী নিম্নলিখিত প্রশাসনিক কোরে বিভক্ত:
কমিশন্ড অফিসার
বর্তমানে বাংলাদেশ সেনাবাহিনীর একজন কমিশন অফিসারের প্রথম পদবী লেফটেন্যান্ট। সম্প্রতি সেকেন্ড লেফটেন্যান্ট পদবী বিলুপ্ত করা হয়েছে।
জুনিয়র কমিশন্ড অফিসার (জেসিও)
প্রথম শ্রেণি (নন-ক্যাডার) গেজেটেড কর্মকর্তা।
ভবিষ্যৎ আধুনিকায়ন পরিকল্পনা
বাংলাদেশ সেনাবাহিনীর ফোর্সেস গোল ২০৩০ নামক একটি দীর্ঘমেয়াদি আধুনিকায়ন পরিকল্পনা বাস্তবায়িত হচ্ছে। পরিকল্পনা অনুযায়ী সেনাবাহিনীকে উত্তর, কেন্দ্রীয় ও দক্ষিণ নামক তিনটি কোরে ভাগ করা হবে। কিশোরগঞ্জের মিঠামইনে  একটি নদীভিত্তিক ব্রিগেড স্থাপনের কাজ চলমান রয়েছে। সরকারের পরিকল্পনা অনুযায়ী সেনাবাহিনীতে ২০২১ সালের মধ্যে ৯৭টি নতুন ইউনিট যুক্ত হবে। এর মধ্যে সিলেট সেনানিবাসে ১৯টি, রামু সেনানিবাসে ২২টি ও বরিশালের শেখ হাসিনা সেনানিবাসে ৫৬টি ইউনিট সংযুক্ত হবে। কিছু পদাতিক ব্যাটেলিয়নকে প্যারা ব্যাটালিয়ন ও যান্ত্রিক ব্যাটালিয়নে রূপান্তরের কাজ চলমান রয়েছে। দুইটি সাজোয়া রেজিমেন্ট স্থাপনের কাজ বিবেচনাধীন রয়েছে।
২০১৮ সালের মার্চে সেনাবাহিনী ২২০টি ট্যাংক-বিধ্বংসী অস্ত্র কেনার দরপত্র আহ্বান করে। এই দরপত্রের সংক্ষিপ্ত তালিকায় স্থান পেয়েছে রাশিয়ার তৈরি আরপিজি-৭ভি২ এবং চীনের তৈরি টাইপ ৬৯-১ ট্যাংক-বিধ্বংসী অস্ত্র। এপ্রিল ২০১৮ তে সেনাবাহিনী মধ্যম পাল্লার ট্যাংক বিধ্বংসী গাইডেড ক্ষেপণাস্ত্রের মূল্যায়ন বিজ্ঞপ্তি প্রকাশ করে।
২০১৭ সালের নভেম্বর মাসে সেনাবাহিনীর লাইট আর্মাড যান ক্রয়ের মূল্যায়ন বিজ্ঞপ্তি প্রকাশিত হয়।
২০১৭ সালের সেপ্টেম্বর মাসে সেনাবাহিনী হালকা ট্যাংক কেনার দরপত্র প্রকাশ করে।
২০১৭ সালের সেপ্টেম্বর মাসে সেনাবাহিনী ১৫৫মিমি কামান ক্রয়ের মূল্যায়নের বিজ্ঞপ্তি প্রকাশ করে। ২০১৭ সালের নভেম্বর মাসে সেনাবাহিনী ১২২মিমি কামান ক্রয়ের মূল্যায়ন প্রক্রিয়া শুরু করে। একই মাসে সেনাবাহিনীর ১০৫মিমি কামান ক্রয়ের দরপত্র প্রকাশিত হয়। ২০১৮ সালের এপ্রিল মাসে সেনাবাহিনী দূরপাল্লার মাল্টিপল লাঞ্চ রকেট সিস্টেম ক্রয়ের মূল্যায়ন প্রক্রিয়া শুরু করেছে। বিজ্ঞপ্তি অনুযায়ী এই সিস্টেম গুলোর পাল্লা হতে হবে ১২০ থেকে ২৮০ কিলোমিটার।
২০১৮ সালের মার্চে দুইটি লোকাল ওয়ার্নিং রাডার ক্রয়ের দরপত্র প্রকাশ পায়। এই দদরপত্রের সসংক্ষিপ্ত তালিকায় রয়েছে ফ্রান্সের গ্রাউন্ড মাস্টার ২০০, জার্মানির টিআরএমএল ৩ডি/৩২ এবং ইতালির ক্রনোস ল্যান্ড রাডার। সেনাবাহিনী ১৮১টি কাধে বহনযোগ্য বিমান বিধ্বংসী অস্ত্র ক্রয়েরও দরপত্র প্রকাশ করেছে। চীনা এফএন-১৬, রাশিয়ান ইগলা-এস এবং সুইডিশ আরবিএস ৭০ এই দদরপত্রের সংক্ষিপ্ত তালিকায় স্থান পেয়েছে।
২০১৮ সালের ফেব্রুয়ারি মাসে বাংলাদেশ সেনাবাহিনীর নদীভিত্তিক অপারেশনে কমান্ড সেন্টার হিসেবে ব্যবহারের জন্যএকটি ৩০ মিটার দৈর্ঘের কমান্ড শিপ ক্রয়ের টেণ্ডার দেয়া হয়েছে। সেনাবাহিনী ২০১৭ সালে দুইটি ল্যান্ডিং ক্রাফট ট্যাংক ক্রয়ের জন্য ওয়েস্টার্ন মেরিন শিপইয়ার্ডের সাথে চুক্তি সাক্ষর করেছে। ৬৮ মিটার দৈর্ঘের এই জাহাজগুলো ৮টি ট্যাংক বহনে সক্ষম হবে। ২০১৮ সালের জানুয়ারি মাসে সেনাবাহিনী দুইটি ট্রুপস ক্যারিয়িং ভেসেল এর জন্য দরপত্র আহ্বান করে। ৫৫ মিটার লম্বা এই জাহাজ গুলোকে ২০০ সৈন্য বহনে সক্ষম হতে হবে। একই সময়ে সেনাবাহিনী দুইটি ''ল্যান্ডিং ক্রাফট ট্যাংক (এলসিটি) ক্রয়ের ও দরপত্র ছাড়ে। দরপত্র অনুযায়ী, ৬৫ থেকে ৭২ মিটার দৈর্ঘ্যের এই জাহাজগুলোকে ৮টি ট্যাংক বহনে সক্ষম হতে হবে। ২০১৮ সালের এপ্রিল মাসে সেনাবাহিনী একই রকম বৈশিষ্ট্যের আরও দুইটি এলসিটি ক্রয়ের দরপত্র প্রকাশ করে।
অসন, কাঠমান্ডু
thumb|200px|উপর থেকে অসন thumb|200px|thumb|১৯২০ সালের অসন অসন বাজার (असं, असन) (বিকল্প নাম: অসন টোল असन टोल, অসন তোয়াহ असं त्वा) নেপালের রাজধানী কাঠমান্ডুর কেন্দ্রে অবস্থিত একটি বাজার ও আবাসিক চত্বর। উৎসব পঞ্জি, কৌশলগত অবস্থান এবং নানা ঐতিহাসিক কারণে এটি বিখ্যাত। অসনকে এশিয়ার ঐতিহ্যবাহী বাজারের উদাহরণ হিসেবে বর্ণনা করা হয়। ""তুলাধর"", ""শ্রেষ্ঠ"", ""বজ্রাচার্য"" এবং ""শাক্য"" বর্ণের জনগণ এই এলাকার প্রধান জনসংখ্যা।
ছয় রাস্তায় মিলিত অসন বর্গক্ষেত্র একটি চিরস্থায়ী ঠেলাঠেলির মিলিত স্থান। অসনের বাজারটি কাঠমান্ডুর সব এলাকা থেকে খদ্দের আকর্ষণ করে, তার কারণ হচ্ছে নানান রকমের বৈচিত্র্যপূর্ণ পণ্যদ্রব্য এখানে বিক্রি করা হয়। বিক্রীত পণ্যের ভেতরে আছে খাদ্যসামগ্রী, মসলা ও ইলেকট্রনিক্স থেকে ক্ষণিকের জরির ঝালর বস্ত্র পর্যন্ত।
২৯৮
২৯৮ গ্রেগরীয় বর্ষপঞ্জির একটি সাধারণ বছর।
কামিনীকুমার ঘোষ
কামিনীকুমার ঘোষ (১ জানুয়ারি, ১৮৮৮ - ২৪ এপ্রিল, ১৯৭১) যিনি রায় সাহেব নামে পরিচিত, একজন বাঙালি সমাজসেবক, শিক্ষাবিদ এবং ব্রিটিশ বিরোধী আন্দোলনের একজন সক্রিয় নেতা, চট্টগ্রামের শিক্ষা বিস্তারে যার অবদান চির স্মরণীয়।
প্রারম্ভিক জীবন
কামিনীকুমার ঘোষ ১৮৮৮ সালের ১লা জানুয়ারি চট্টগ্রামের সাতকানিয়া উপজেলার কাঞ্চনা ইউনিয়নে জন্ম গ্রহণ করেন। ১৯০৬ সালে এন্ট্রান্স বা প্রবেশিকা পরীক্ষায় তিনি বৃত্তিসহ প্রথম বিভাগে উত্তীর্ণ হন। তিনি ১৯০৮ এ উচ্চ মাধ্যমিক এবং ১৯১০ সালে গণিতে অনার্স পাশ করেন। ১৯১২ সালে কলকাতার প্রেসিডেন্সী কলেজ থেকে আইন বিষয়ে বৃত্তিসহ উত্তীর্ণ হন। ১৯১৩ সালে কলকাতা থেকে ফিরে তিনি তার চাচা বঙ্গচন্দ্র ঘোষের সাথে আইন পেশায় নিযুক্ত হন। তিনি বিয়ে করেছিলেন বাশখালী উপজেলার পালেগ্রাম চৌধুরীবাড়ীর কন্যা শৈলবালাকে। ব্যক্তিগত ভাবে তিনি ১১ সন্তানের জনক ছিলেন।
১৯২১ সালে তিনি মহাত্মা গান্ধীর ভারত শাসন আন্দোলনের ডাকে সাড়া দিয়ে তিনি আইন পেশা ছেড়ে দেন এবং আন্দোলনে সর্বাত্মক ভাবে জড়িয়ে যান। অনেকের মতে তিনি ছিলেন চট্টগ্রামের দক্ষিণাঞ্চলের আন্দোলনের অন্যতম নায়ক।
সমাজসেবা এবং শিক্ষা বিস্তার
১৯২২ সালে তিনি তৎকালীন কাঞ্চনা, ডলুকূল, আমিলাইষ ইউনিয়নের চেয়ারম্যান হন। এলাকাবাসীর স্বাস্থ্যসেবার জন্য হাসপাতাল গড়ে তুলেন। সাতকানিয়া-বাশঁখালী এডুকেশন সোসাইটি গঠন করে তিনি গ্রামে গ্রামে প্রাথমিক বিদ্যালয় স্থাপনের উদ্যোগ নেন। ১৯২৯ সালে সঙ্গীদের সহযোগীতায় তিনি স্থাপন করেছিলেন আমিলাইষ-কাঞ্চনা বঙ্গচন্দ্র ঘোষ ইনস্টিটিউট। এটি চট্টগ্রামের ঐতিহ্যবাহী শিক্ষাপ্রতিষ্ঠান হিসেবে স্বীকৃতি লাভ করে।
১৯৪৮ সালে প্রতিষ্ঠিত সাতকানিয়া সরকারি কলেজের অন্যতম প্রতিষ্ঠাতা এবং প্রতিষ্ঠাতা অধ্যক্ষ ছিলেন কামিনীকুমার। যা এখন চট্টগ্রামের একটি স্বনামধন্য সরকারি শিক্ষাপ্রতিষ্ঠান।
কর্ম জীবন
কামিনীর সমাজসেবামূলক ও শিক্ষা প্রসারণমূলক কর্মকান্ডের জন্য ব্রিটিশ সরকার তাকে রায় সাহেব খেতাবে ভূষিত করেন। তিনি ২৮ বছর চট্টগ্রামের জেলা পরিষদের সদস্য এবং সাত বছর সভাপতি ছিলেন। ১৬ বছর তিনি চট্টগ্রাম জেলা স্কুল বোর্ডের সদস্য, কাঞ্চনা ইউনিয়নের নির্বাচিত প্রেসিডেন্ট, বেঞ্চ কোর্টের সভাপতিসহ বিভিন্ন গুরুদায়িত্ব পালন করেছেন।
মৃত্যু
বাংলাদেশের মুক্তিযুদ্ধের সময় ১৯৭১ সালের ২৪ই এপ্রিল শনিবার বেলা ১২টায় পাকিস্তানি সামরিক বাহিনী দোহাজারী ক্যাম্প থেকে কাঞ্চনায় আক্রমণ চালায়। হানাদার বাহিনী কামিনীকুমারের বাড়িতে আক্রমণ করলে বাড়ীর লোকজন বৃদ্ধ কামিনীকুমারকে বাড়ীর শৌচাগারে লুকিয়ে রাখে, পরবর্তীতে কামিনীকুমার শৌচাগার থেকে বেড়িয়ে বাড়ীতে যাওয়ার পথে এক রাজাকার তাকে শনাক্ত করে এবং হানাদার বাহিনী গুলি করে তাকে হত্যা করে।
বিমল ঘোষ
বিমল ঘোষ  (১৮ মার্চ, ১৯১০ - ৭ মার্চ ১৯৮২) একজন খ্যাতনামা  বাঙালি শিশুসাহিত্যিক।
জন্ম ও শিক্ষা জীবন
বিমল ঘোষের জন্ম পশ্চিমবঙ্গের বাঁকুড়া  জেলার  বেলিয়াতোড়ে। পিতা ছিলেন বেঙ্গল কেমিক্যালের সঙ্গে যুক্ত জাতীয়তাবাদী কেমিস্ট অনাদিপ্রসন্ন ঘোষ। মাতার নাম ব্রজবালা দেবী। কলকাতার নারকেলডাঙা জর্জ হাই স্কুল থেকে ম্যাট্রিক পাশ করে গভর্নমেন্ট আর্ট কলেজে (বর্তমানের গভর্নমেন্ট কলেজ অব আর্ট এন্ড ক্রাফ্ট)  ভর্তি হন মুদ্রণ ও বিজ্ঞাপন বিষয়ক ক্ষেত্রে শিক্ষালাভের জন্য।
সাহিত্যকর্ম
তিনি বন্ধুদের সাথে শলাপরামর্শ করেই 'আনন্দমেলা' মারফত জানালেন তার পরিকল্পনা অর্থাৎ 'মণিমেলা' নামের সংগঠন গড়ার। আনন্দমেলার মাধ্যমে শিশু ও কিশোরদের জন্য গড়ে ওঠা এই সংগঠন এক সময় বাংলা ও বাংলার বাইরে বিশেষ প্রভাব বিস্তার করেছিল। বহু স্থানে 'মণিমেলা'র শাখা গড়ে উঠেছিল। ছোটদের জন্য তিনি অজস্র ছড়া কবিতা নাটক গল্প উপন্যাস ও প্রবন্ধ রচনা করেছেন। তার রচিত শিশু সাহিত্যের সংখ্যা এক-শো চল্লিশ। 'মায়াময়ূর' তার জনপ্রিয় নাটক। 'চেঙাবেঙা' বইটির জন্য তিনি রাষ্ট্রীয় পুরস্কার লাভ করেন। ১৯৫৩ খ্রিস্টাব্দে বুখারেস্টে অনুষ্ঠিত বিশ্ব যুব উৎসবে তিনি ভারত সরকারের প্রতিনিধি হিসাবে যোগ দেন। বিমল ঘোষ আকাশবাণীর সঙ্গে দীর্ঘ দিন যুক্ত ছিলেন।
রচনাবলী
বিমল ঘোষের প্রকাশিত গ্রন্থগুলির মধ্যে উল্লেখযোগ্য হল -
সতীশচন্দ্র আচার্য বিদ্যাভূষণ
থাম্ব সতীশচন্দ্র আচার্য বিদ্যাভূষণ, মহামহোপাধ্যায় ( ৩০ জুলাই, ১৮৭০  — ২৫ এপ্রিল, ১৯২০) ছিলেন সংস্কৃত ও পালি ভাষার বাঙালি পণ্ডিত ও কলকাতার সংস্কৃত কলেজের অধ্যক্ষ।
জং দা-বিন (অভিনেত্রী, জন্ম ২০০০)
জং দা-বিন (জন্ম ২৫ এপ্রিল, ২০০০) দক্ষিণ কোরীয় অভিনেত্রী। ২০০৩ সালে তিনি প্রথম বসকিন-রবিন্সের বাণিজ্যিক মডেল হিসাবে স্বীকৃতি অর্জন করেছিলেন এবং "আইসক্রিম গার্ল" হিসাবে ব্যাপক পরিচিতি পান। ২০০৫ সালে, টেলিভিশন সিরিজ ওয়ান্ডারফুল লাইফের মাধ্যমে তিনি তার অভিনয়ের সূচনা করেছিলেন। তার পর তিনি শি ওয়াজ প্রিটি (২০১৫) এবং দ্য ফ্লাওয়ার ইন প্রিজন (২০১৬) সহ বেশ কয়েকটি নাটকে হাজির হয়েছেন।
সতীশচন্দ্র আচার্য বিদ্যাভূষণ
জন্ম ও শিক্ষা জীবন
সতীশচন্দ্র আচার্য ১৮৭০ খ্রিস্টাব্দের ৩০ শে জুলাই বৃটিশ ভারতের অধুনা পশ্চিমবঙ্গের নদীয়া জেলার নবদ্বীপে। তার পিতা ছিলেন জ্যোতিষশাস্ত্রজ্ঞ পীতাম্বর বিদ্যাবাগীশ। মাইনর পরীক্ষায় নদিয়া বিভাগে বৃত্তি সহ সর্বোচ্চ স্থান অধিকার করেন ও নবদ্বীপ হিন্দু স্কুলে ভরতি হন। ১৮৮৮ খ্রিস্টাব্দে বৃত্তিসমেত এন্ট্রান্স এবং কৃষ্ণনগর কলেজ থেকে ১৮৯২ খ্রিস্টাব্দে সংস্কৃতে অনার্স সহ বি. এ পরীক্ষায় অবিভক্ত  বাংলার মধ্যে প্রথম স্থান অধিকার করে স্বর্ণ পদক পান। ১৮৯৩ খ্রিস্টাব্দে সংস্কৃত কলেজ থেকে সংস্কৃতে এম. এ. পাশ করেন। এরপর ব্যাকরণ, দর্শন, স্মৃতি ও বেদাদি পড়েন। ১৯০১ খ্রিস্টাব্দে তিনি কলকাতা বিশ্ববিদ্যালয় হতে ভারতবর্ষের সর্বপ্রথম পালি ভাষায় এম.এ.পরীক্ষায় উত্তীর্ণ হয়ে স্বর্ণপদক লাভ করেন। 'নবদ্বীপ বিদগ্ধ জননী সভা'র পরীক্ষায় প্রথম বিভাগে পাশ করে ১৮৯৩ খ্রিস্টাব্দে "বিদ্যাভূষণ" উপাধি পান।
কর্মজীবন
বিদ্যাভূষণ উপাধি প্রাপ্তির পর তিনি কৃষ্ণনগর কলেজে সংস্কৃতের প্রধান অধ্যাপক হন। তিনি পালি ভাষার চর্চার সাথে বৌদ্ধশাস্ত্রও অধ্যয়ন করেন। সরকার কর্তৃক তিনি 'Buddhist Text Society' র সহযোগী সম্পাদক নিযুক্ত হন। এই পদে দীর্ঘ বাইশ বৎসর অধিষ্ঠিত ছিলেন এবং এই সময় পালি ভাষায় বহু গ্রন্থও রচনা করেন। ১৮৯৭ খ্রিস্টাব্দে সরকার কর্তৃক সহকারী তিব্বতীয় অনুবাদকের পদে নিযুক্ত হয়ে রায়বাহাদুর শরচ্চন্দ্র দাসের সঙ্গে তিব্বতীয় বৌদ্ধ ও সংস্কৃত অভিধান প্রণয়নের ভার নেন। ১৯০২ খ্রিস্টাব্দে মার্চ মাসে বদলি হয়ে কলকাতার প্রেসিডেন্সি কলেজের অধ্যাপক হন। এই সময়ে তিনি ফরাসি ও জার্মান ভাষা শেখেন। ১৯০৬ খ্রিস্টাব্দে মহামহোপাধ্যায় ও ১৯০৮ খ্রিস্টাব্দে 'Middle Age School of Indian Logic' শীর্ষক প্রবন্ধ রচনা করে পি.এইচডি ডিগ্রি লাভ করেন।
১৯১০ খ্রিস্টাব্দে তিনি শিক্ষার্থে শ্রীলঙ্কা যান এবং ফিরে এসে কলকাতার  সংস্কৃত কলেজের অধ্যক্ষ হন। ১৯১৩ খ্রিস্টাব্দে 'সিদ্ধান্ত মহাবোধি' এবং বৌদ্ধ সাহিত্যে পাণ্ডিত্যের জন্য "ত্রিপিটক বাগীশ্বর" উপাধি পান। তিনি কলকাতা বিশ্ববিদ্যালয়ের প্রথম ডক্টরেট। তিনি বঙ্গীয় সাহিত্য পরিষদ সহ বহু প্রতিষ্ঠানের সঙ্গে যুক্ত ছিলেন। তার রচিত উল্লেখযোগ্য গ্রন্থগুলি হল -
জীবনাবসান
সতীশচন্দ্র আচার্য বিদ্যাভূষণ ১৯২০ খ্রিস্টাব্দের ২৫ শে এপ্রিল পরলোক গমন করেন
ডোরাকাটা হায়না
ডোরাকাটা হায়না এশিয়া ও উত্তর আফ্রিকার বিভিন্ন বনে পাওয়া যায়। এই হায়েনা আর ইউরোপ মহাদেশে পাওয়া যায় না। এই হায়েনা নিশাচর ও মৃতভোজী। ভারতের ঝাড়খন্ড, পশ্চিমবঙ্গ ও ওড়িশার সীমান্তবর্তী অঞ্চলে এটি "হুঁড়রা" নামেও পরিচিত।
অভ্যাস
থাম্ব|256x256পিক্সেল|কিছু ভালো অভ্যাস অভ্যাস (অথবা অভ্যস্ততা) হচ্ছে আচরণের একটি নিত্যকর্মসূচি যা প্রতিদিন পুনরায় করা হয় এবং অবচেতন ভাবে ঘটে যায়।
আমেরিকান জার্নাল অব সাইকোলজি-এর (১৯০৩) মতে একে নিম্নোক্তভাবে সংজ্ঞায়িত করা হয়: "একটি অভ্যাস, মনোবিজ্ঞানের দৃষ্টিভঙ্গি থেকে, কমবেশি একটি নির্ধারিত পদ্ধতিতে চিন্তা, ইচ্ছা অনুভূতি যা একটি মানসিক অভিজ্ঞতার পূর্ববর্তী পুনরাবৃত্তির মাধ্যমে অর্জন করা হয়েছে" অভ্যাসগত আচরণ যার মধ্যে থাকে তা ঐ ব্যক্তি দ্বারা অলক্ষিত থেকে যায় কারণ একজন ব্যক্তি যিনি নিয়ম মাফিক কাজে যুক্ত থাকেন তার আত্ম বিশ্লেষণের প্রয়োজন হয় না। অভ্যাস মাঝেমধ্যে প্রয়োজনীয়। যে প্রক্রিয়াতে নতুন আচরণ স্বয়ংক্রিয় হয়ে যায় তাই অভ্যাস গঠন। পুরনো অভ্যাস ভাঙা বেশ কঠিন এবং নতুন অভ্যাস গঠন করা কঠিন কারণ আমরা যেই আচরণগত বিন্যাসের পুনরাবৃত্তি করি তা আমাদের মস্তিস্কের স্নায়বিক রাস্তায় ছাপ হিসেবে থেকে যায়ে, তবে পুনরাবৃত্তির দ্বারা নতুন অভ্যাস গড়ে তোলা সম্ভব।
গঠন
বিভিন্ন ধরনের আধুনিক যন্ত্র, অনলাইন অথবা মুঠোফোন অ্যাপসকে পরিচিত করা হয়েছে অভ্যাস গঠনকে সমর্থন করার জন্য। উদাহরণ স্বরূপ, হেভিটিকা একটি প্রক্রিয়া যা পুরষ্কারের দ্বারা যেমন অভিজ্ঞতা এবং স্বর্ণ দ্বারা খেলার মাধ্যমে ভিডিও গেমসের পদ্ধতি বাস্তব জীবনে প্রয়োগ করে। এসব যন্ত্রের একটি পর্যালোচনার মাধ্যমে দেখা যায় বেশিরভাগকেই মূল তত্ত্বের সাথে মিলালে খারাপভাবে নকশা করা এবং স্বয়ংক্রিয়তা বৃদ্ধিকে সমর্থন করতে ব্যর্থ হচ্ছে।
কেনাকাটার অভ্যাস পরিবর্তন প্রবন হয়ে থাকে বিশেষকরে জীবনের গুরুত্বপূর্ণ মুহূর্তে যেমন স্নাতক ডিগ্রি প্রদানের অনুষ্ঠান, বিবাহ, প্রথম সন্তানের জন্ম বা একটি নতুন বাসাতে যাওয়া এবং বিবাহ বিচ্ছেদ। কিছু দোকান এই সব মুহূর্তের সংরক্ষণকে কিনে নিতে চায় এবং এর সুবিধা নিয়ে ব্যবসা করে।
কিছু অভ্যাস "প্রধান অভ্যাস" হিসেবে পরিচিত এবং তা অন্যান্য অভ্যাস গঠনকে প্রভাবিত করে। উদাহরণস্বরুপ, এমন একজন ব্যক্তির সাথে পরিচয় থাকা যিনি শরীরের যত্ন নেন এবং নিয়মিতভাবে ব্যায়াম করার অভ্যাস আছে যা ভালো খাওয়া ও কম ক্রেডিট কার্ড ব্যাবহারকে প্রভাবিত করতে পারে। ব্যবসাতে সুরক্ষা একটি গুরুত্বপূর্ণ অভ্যাস যা অধিক উৎপাদনের অন্যান্য অভ্যাসগুলোকে প্রভাবিত করে।
উদ্দেশ্য
আচরণের অনুমানও আসে উদ্দেশ্য থেকে। আচরণ অনুমান করার একটি অভ্যাস গঠিত হতে পারে তবে সেই অভ্যাসটিকে গঠনের জন্য প্রথমে একটি উদ্দেশ্যকে অবশ্যই সামনে রাখতে হবে। অভ্যাসের উপর উদ্দেশের প্রভাব এই যে মস্তিস্কে এর মাধ্যমে অভ্যাসকে পার্থক্য করে অন্যান্য স্বয়ংক্রিয় প্রক্রিয়া থেকে।
নিচে প্রথম শ্রেণীর উদ্দেশ্য অবমূল্যায়ন পরীক্ষার একটি বর্ণনা দেয়া হল (একটি বৈজ্ঞানিক অ্যামেরিকান মাইন্ড গেস্ট ব্লগ যার নাম অভ্যাস অথবা উদ্দেশ্য কে কি আপনার জীবনকে নির্দেশ করতে দেয়া যায়ে? এটি নির্ভর করে) যা দেখায় উদ্দেশ্য এবং অভ্যস্ততা আচরণের মধ্যে পার্থক্য: "একটি ধারাবাহিক চমৎকার পরিক্ষা যা এন্থনি ডিকিনসন এবং ইংল্যান্ডের ক্যামব্রিজ বিশ্ববিদ্যালয়ের সহকর্মীদের দ্বারা ১৯৮০ এর প্রথমদিকে পরিষ্কার ভাবে আচরণের উপর উদ্দেশ্য কেন্দ্রিক এবং আচরণগত প্রক্রিয়ার পার্থক্য দেখান। মুলত প্রথম পর্যায়ে  একটি ইঁদুরকে খাবার গ্রহনের জন্য লিভারে চাপ দেয়ার প্রশিক্ষণ দেয়া হয়েছিল। তারপর দ্বিতীয় পর্যায়ে ইঁদুরটিকে অন্য একটি খাঁচাতে লিভার ছাড়া খাবারের সাথে রাখা হয় তবে একে অসুস্থ করে দেয়া হত যখনই সে খাবার গ্রহণ করতো। এই কারণে ইঁদুরটি খাবারকে অবমূল্যায়ন করে কারণ এটি খাবারের সাথে অসুস্থতাকে সম্পর্কিত করেছিল সরাসরি লিভার চাপের সাথে অসুস্থতাকে সম্পর্কিত না করে। সবশেষে পরীক্ষা পর্যায়ে ইঁদুরটিকে আগের খাঁচায় লিভারের সাথে রাখা হয়। ( অতিরিক্ত শিক্ষা গ্রহণ থেকে দূরে রাখার জন্য পরীক্ষা পর্যায়ে কোন খাবার সরবরাহ করা হয় নি।) যেসব ইদুর প্রশিক্ষণ পর্যায়ে খুব ভালো প্রশিক্ষিত হয়েছে তারা লিভারে চাপ দিতেই থাকে যদিও খাবারকে অবমূল্যায়ন করা হয়েছিল; তাদের আচরণকে ডাকা হত অভ্যস্ততা। যেসব ইদুর মধ্যম মানের প্রশিক্ষণ প্রাপ্ত হয়েছে তারা এই কাজ করে না এবং এদের আচরণকে  বলা হয় উদ্দেশ্য কেন্দ্রিক। …  উদ্দেশ্য- কেন্দ্রিক আচরণ ব্যাখ্যা ইদুর দ্বারা করা যায় এভাবে যে তারা ফলাফল অথবা প্রভাবের কথা অনুমান করে অন্য কাজটি করে। যদি ইঁদুরগুলো খাবারটি চায় সে লিভারে চাপ দেয় কারণ এটি ধারণা করে লিভারের চাপ খাবার সরবরাহ করে। যদি খাবারের অবমূল্যায়ন করা হয় তবে সে লিভারে চাপ দিবে না।  অভ্যাসগত আচরণ ব্যাখ্যা করা হয় একটি কাজ এবং ঐ পরিস্থিতি যাতে ঐ কাজটি করা হয়েছে তার মজবুত সম্পর্কের দ্বারা।".
স্নায়বিক দুর্বলাবস্থা
অনেকেরই এমন কিছু সংখ্যক অভ্যাস আছে যেগুলোকে স্নায়বিক অভ্যাসে শ্রেণীভুক্ত করা যায়। এর মাঝে আছে নখ কামড়ানো, তোতলানো, গন্ধ শোঁকা এবং মাথায় আঘাত করা। এগুলো মানসিক অবস্থার উপসর্গ হিসেবে পরিচিত এবং সাধারণত উদ্বেগ, সুরক্ষাহীনতা, নিকৃষ্টতা ও দুশ্চিন্তার উপর নির্ভর করে। এই অভ্যাসগুলো অল্প বয়সে গঠিত হয় এবং এর কারণ হতে পারে আকর্ষণের প্রয়োজন অনুভব করা। যখন স্নায়বিক অভ্যাস দূর করার চেষ্টা করা হয় তখন উপসর্গ যা অভ্যাসে পরিণত হয়েছে তা ব্যতীত স্নায়বিক অনুভূতির কারণ খুঁজে তা সমাধান করা প্রয়োজন।
খারাপ অভ্যাস
একটি খারাপ অভ্যাস হচ্ছে একটি অপ্রীতিকর আচরণের বিন্যাস। সাধারণ উদাহরণ গুলোর মাঝে আছে: দীর্ঘসূত্রিতা, অস্থিরতা, বেশি খরচ করা, নখ কামড়ানো। একজন যত তাড়াতাড়ি এই খারাপ অভ্যাসগুলো চিনতে পারে, তত সহজে সমাধান করতে পারে।
ইচ্ছা এবং অভিপ্রায়
খারাপ অভ্যাস থেকে আসক্তি অথবা মানসিক অসুস্থতা  পার্থক্যকরণের একটি গুরুত্বপূর্ণ বিষয় হচ্ছে ইচ্ছাশক্তি। যদি একজন ব্যক্তি আচরণটির উপর নিয়ন্ত্রণ থাকে তাহলে এটি একটি অভ্যাস। ভালো ইচ্ছাগুলো খারাপ কাজের খারাপ প্রভাব গুলোকে পুনঃস্থাপন করতে পারে তবে তাদের প্রভাবগুলো স্বাবলম্বী এবং আসক্তিপূর্ণ হওয়ার কারণে খারাপ অভ্যাস থেকে যায় তবে এগুলোকে বাদ দেয়ার পরিবর্তে দমন করা সম্ভব হয়।
বর্জন
খারাপ অভ্যাস বর্জন করার অনেক উপায় আছে যেমন, শক্তি সঞ্চারকারীদের সরিয়ে ফেলা — যেসব বিষয় অভ্যাসকে শুরু অথবা সমর্থন দান করে সেগুলকে সরিয়ে ফেলা। বেসাল গ্যাংগলিয়া একটি অভ্যাসের শুরুর পূর্বসূত্র মনে রাখতে পারে, তাই অভ্যাস পুনর্জীবিত হতে পারে যদি শুরুর পূর্বসূত্রকে পুনরায় দেখা যায়। উপদেশ দেয়া হয় যেন খারাপ অভ্যাস যত দ্রুত সম্ভব নির্ণয় এবং বর্জন করা হয়। অভ্যাস বর্জনকরণ বয়স বাড়ার সাথে কঠিন হয়ে যায় কারণ পুনরাবৃত্তি সমর্থন করে পুরো জীবনের সকল অভ্যাসকে। চার্লস ডুহিগের মতে,প্রত্যেক অভ্যাসের একটি চক্র আছে যার মধ্যে আছে ইঙ্গিত, কর্মসূচি এবং পুরস্কার। অভ্যাস চক্রের একটি উদাহরণ হচ্ছে টেলিভিশনের অনুষ্ঠান শেষ(ইঙ্গিত), ফ্রিজের কাছে যাওয়া (কর্মসূচি), হালকা খাবার খাওয়া (পুরস্কার)। অভ্যাস পরিবর্তনের মূল বিষয় হচ্ছে ইঙ্গিতকে চেনা এবং কর্মসূচি ও পুরস্কারকে পরিমার্জন করা।
রসিকলাল দাস
রসিকলাল দাস (Rasiklal Das) (১৮৯৯ - ৩ আগস্ট, ১৯৬৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।